5ί9Π3ΐυΓθ ΝοΙ 


ΙοοβΙίοη: ΑΙΗβ)5, ΕΙΙίπϊΚο 
ΤγροοΓθΠο 

ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



475 



30 Μαρτίου 2017 


ΤΕΥΧΟΣ ΠΡΩΤΟ 


Αρ 


. Φύλλου 41 


ΚΑΝΟΝΙΣΜΟΣ ΥΠ'Α ΡΙΘΜ. 299/2017 

Περί συστάσεως και λειτουργίας Εκκλησιαστικού 
Μουσείου του Ιερού Ναού Αγίου Νικολάου Καρ- 
δαμύλων, της Ιεράς Μητροπόλεως Χίου, Ψαρών 
και Οινουσσών. 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχοντας υπόψη: 

Λαβούσα υπ'όψιν: 

1. τα άρθρα 29 παραγρ. 2 και 59 παραγρ. 2 του Νόμου 
590/1977 «Περί καταστατικού Χάρτου της Εκκλησίας 
της Ελλάδος» (Α' 146), και το άρθρο 68 παρ. 1, 5α'του 
ν. 4235/2014, τας υποχρεώσεις της ποιμαινούσης Εκ¬ 
κλησίας προς το χριστεπώνυμον πλήρωμα, οι οποίες 
απορρέουν από τας Ευαγγελικός επιταγάς, τους ιερούς 
Κανόνας και τους νόμους του Κράτους, τας υφισταμέ- 
νας κοινωνικός, ποιμαντικός και πνευματικός ανάγκας 
της Ιεράς Μητροπόλεως της Ιεράς Μητροπόλεως Χίου, 
Ψαρών και Οινουσσών, την υπ'αριθμ. 574/290/16.2.2017 
πρότασιν του Σεβασμιωτάτου Μητροπολίτου Χίου, Ψα¬ 
ρών και Οινουσσών Μάρκου, την υπ'αριθμ. 2.3.2017 
γνωμοδότησιν του Νομικού Γραφείου της Εκκλησίας 
της Ελλάδος, την από 7.3.2017 Απόφασιν της Διαρκούς 
Ιεράς Συνόδου, την από 9.3.2017 Απόφασιν της Ιεράς 
Συνόδου της Ιεραρχίας, αποφασίζει: 

Ψηφίζει τον υπ'αριθμ. 299/2017 Κανονισμόν έχοντα 
ούτω: 

ΚΑΝΟΝΙΣΜΟΣ ΑΡΙΘΜ. 299/2017 
«Περί συστάσεως και λειτουργίας 
Εκκλησιαστικού Μουσείου του Ιερού Ναού 
Αγίου Νικολάου Καρδαμύλων, της Ιεράς 
Μητροπόλεως Χίου, Ψαρών και Οινουσσών». 

ΚΕΦΑΛΑΙΟΝ Α' 

Άρθρον 1 

Σϋστασις, Έδρα, Σφραγίς και Σκοποί 

1. Ειςτον Ιερόν Ενοριακόν Ναόν Αγ. Νικολάου Καρδα¬ 
μύλων της Ιεράς Μητροπόλεως Χίου, Ψαρών και Οινουσ- 
σών, συνιστάται εκκλησιαστικόν Μουσείον, το οποίον 
θα λειτουργή ως εξηρτημένη υπηρεσία της Ιεράς Μη¬ 
τροπόλεως, μη κερδοσκοπικού χαρακτήρος, με έδραν 
τα Καρδάμυλα Χίου. Το Μουσείον θα στεγάζεται εις το 


προς τον σκοπόν αυτόν ανεγερθέν κτίριον (ισόγειον και 
όροφον) εκτάσεως 97,31 τ. μ., επί της δημοτικής οδού 
έναντι του Ιερού τούτου Ναού. 

2. Το εκκλησιαστικόν Μουσείον διοικείται συμφώνως 
προς τας διατάξεις του παρόντος Κανονισμού. 

3. Το Μουσείον έχει κυκλικήν σφραγίδα με δύο επαλ¬ 
λήλους κύκλους, η οποία εις το κέντρον έχει την εικόνα 
του Αγ. Νικολάου διασώζοντοςτους εν θαλάσση έκτης 
αγιογραφίας του Ιερού Ναού Αγίου Νικολάου Καρδα¬ 
μύλων. Εις τον εξωτερικόν κύκλον αναγράφεται: «ΙΕΡΑ 
ΜΗΤΡΟΠΟΛΙΣ ΧΙΟΥ, ΨΑΡΩΝ ΚΑΙ ΟΙΝΟΥΣΣΩΝ» και εις 
τον εσωτερικόν «ΕΚΚΛΗΣΙΑΣΤΙΚΟΝ ΜΟΥΣΕΙΟΝ ΑΓ. ΝΙ¬ 
ΚΟΛΑΟΥ ΚΑΡΔΑΜΥΛΩΝ». 

4. Σκοπός του Μουσείου είναι: α) η συγκέντρωσις, δι- 
αφύλαξις, συντήρησις, έκθεσις και προβολή των πάσης 
φύσεως εκκλησιαστικών κειμηλίων της πόλεως Καρδα¬ 
μύλων, ήτοι: ιερών εικόνων, σκευών, αμφίων, χειρογρά¬ 
φων, έντυπων βιβλίων, εγγράφων και κειμηλίων εθνικού 
και λαογραφικού χαρακτήρος. β) Η πραγματοποίησις 
εκδηλώσεων και κάθε άλλη δραστηριότης σχετιζόμενη 
με την εκκλησιαστικήν τέχνην και την εκκλησιαστικήν 
ιστορίαν των Καρδαμύλων, με σκοπόν την πνευματικήν 
κατάρτισιν των επισκεπτών. 

ΚΕΦΑΛΑΙΟΝ Β' 

Διοικητικόν Συμβούλιον και Αρμοδιότηται 

Άρθρον 2 

Το Εκκλησιαστικόν Μουσείον ως υπηρεσία τελεί υπό 
τον πνευματικόν, διοικητικόν, ιεραρχικόν και οικονομι¬ 
κόν έλεγχον της Ιεράς Μητροπόλεως Χίου, Ψαρών και 
Οινουσσών και διοικείται από πενταμελή Διαχειριστικήν 
Επιτροπήν, αποτελουμένην από τον εκάστοτε Μητροπο¬ 
λίτην Χίου, Ψαρών και Οινουσσών, ως Πρόεδρον, με ανα¬ 
πληρωτήν του τον εκάστοτε Πρωτοσύγκελλον ή Γενικόν 
Αρχιερατικόν Επίτροπον και τέσσαρα (4) μέλη: τον εκά¬ 
στοτε Εφημέριον του I. Ναού Αγ. Νικολάου Καρδαμύλων, 
ως Αντιπρόεδρον, τονΤαμία του Εκκλησιαστικού Συμβου¬ 
λίου του I. Ν. Αγ. Νικολάου Καρδαμύλων και δυο λαϊκούς, 
οι οποίοι διορίζονται με απόφασιν του Μητροπολιτικού 
Συμβουλίου. Κριτήριον επιλογής των μελών είναι η σχε¬ 
τική κατάρτισίς των επί θεμάτων εκκλησιαστικής τέχνης 
και ιστορίας. Η θητεία των θα είναι τριετής, δυναμένη να 
ανανεωθή. Το αξίωμα τυγχάνει τιμητικόν και άμισθον. 
Η θητεία της πρώτης Δ.Ε. λήγει την 31.12.2019. 

Άρθρον 3 

1. Η Διαχειριστική Επιτροπή συνεδριάζει κατόπιν 
προσκλήσεως του Προέδρου αυτής και ευρίσκεται εις 
απαρτίαν όταν παρίστανται τουλάχιστον τρία (3) μέλη. 
Αποφασίζει επί των οριζομένων, δια της προσκλήσεως, 
θεμάτων της ημερήσιας διατάξεως. 

2. Η Διαχειριστική Επιτροπή κατά την πρώτην συνεδρί- 
ασιν ορίζει ένα μέλος ως Γραμματέα. ΚαθήκονταΤαμίου 
ασκεί ο Ταμίας του Εκκλησιαστικού Συμβουλίου του Ιε¬ 
ρού Ναού Αγ. Νικολάου Καρδαμύλων. 

3. Αι αποφάσεις της Διαχειριστικής Επιτροπής λαμβά- 
νονται κατά πλειονοψηφίαν υποχρεωτικής ούσης της 
ψήφου του Σεβ. Προέδρου. Εις περίπτωσιν ισοψηφίας 
υπερτερεί η ψήφος του Προέδρου. Αι αποφάσεις υπο¬ 
βάλλονται προς έγκρισιν εις το Μητροπολιτικόν Συμβού- 
λιον της Ιεράς Μητροπόλεως Χίου. 

Άρθρον 4 

1.0 Πρόεδρος εκπροσωπεί το Μουσείον ενώπιον πό¬ 
σης διοικητικής και δικαστικής αρχής, συγκαλεί την Επι¬ 
τροπήν εις συνεδρίασιν, ορίζει την ημερήσιον διάταξιν, 
υπογράφει τα έγγραφα ή εξουσιοδοτεί τον Αντιπρόε¬ 
δρον προς τούτο, εποπτεύει την λειτουργίαν του Μουσεί¬ 
ου, επιβλέπει και ελέγχει την εφαρμογήν των διατάξεων 
του παρόντος και των αποφάσεων της Επιτροπής. 

2.0 Γραμματεύς διεξάγει την αλληλογραφίαν, τηρεί τα 
Πρακτικά των συνεδριάσεων της Διαχειριστικής Επιτρο¬ 
πής ως και το Πρωτόκολλον αλληλογραφίας. 

3. Ο Ταμίας εισπράττει τα έσοδα του Μουσείου και 
υπογράφει τας αποδείξεις. Επίσης, ενεργεί τας πληρω- 
μάς, αφού προηγουμένως εκδοθή το ανάλογον χρημα¬ 
τικόν ένταλμα πληρωμής, το οποίον υπογράφεται προ¬ 
ηγουμένως από τον Σεβ. Πρόεδρο ή με εξουσιοδότησιν 
αυτού από άλλο μέλος της Δ.Ε. Τηρεί τα διαχειριστικά 
βιβλία του Μουσείου, φυλάσσει ταύτα, ως και τα παρα¬ 
στατικά των εισπράξεων και των πληρωμών. Συντάσσει 
τον προϋπολογισμόν και τον απολογισμόν, τους οποίους 
υποβάλλει εγκαίρως προς έγκρισιν εις την Διαχειστικήν 
Επιτροπήν δια τα περαιτέρω νόμιμα. Κρατεί το βιβλίον 
ταμείου, εις το οποίον καταχωρίζονται με χρονολογικήν 
σειράν και με την άναγκαίαν λογιστικήν τάξιν τά έσοδα 
και τά έξοδα εκάστης οικονομικής χρήσεως. Τηρεί το 
στέλεχος διπλοτύπων γραμματίων εισπράξεως και το 
στέλεχος διπλοτύπων ενταλμάτων πληρωμών, ηριθ- 
μημένα και τεθεωρημένα από τον Σεβ. Πρόεδρον ή με 
εξουσιοδότησιν αυτού από άλλο μέλος της Δ.Ε. 

Άρθρον 5 

Η Διαχειριστική Επιτροπή διοικεί και διαχειρίζεται το 
Μουσείον και ειδικώτερον: 

α) Ορίζει την χρήσιν των χώρων του Μουσείου, τον 
αριθμόν και τον τρόπον εκθέσεως των κειμηλίων, τας 
ημέρας και ώρας επισκέψεως του Μουσείου, αι οποίαι 
πρέπει να είναι προκαθορισμένοι και να έχουν ευρέως 
γνωστοποιηθή εις τους πιστούς. 

β) Αποφασίζει την εκτέλεσιν οικοδομικών και λοιπών 
έργων, την έκδοσιν βιβλίων, φωτογραφιών, διαφανειών, 
αντιγράφων των κειμηλίων, των εκδόσεων σχετικού ψη¬ 
φιακού υλικού κ.λπ. 

γ) Αποδέχεται τας δωρεάς υπέρ του Μουσείου. 


δ) Μεριμνά δια τον εμπλουτισμόν του Μουσείου με 
δωρεάς ή και αγοράς αντικειμένων, καθώς και δια την 
συντήρησιν των αντικειμένων, συνεργαζόμενον με την 
Εφορείαν Αρχαιοτήτων Χίου η οποία εδρεύει εις την Χίον. 

στ) Καταρτίζει σχέδιον αντιμετωπίσεως καταστάσεων 
εκτάκτου ανάγκης και εφαρμόζει άπαντα τα απαραίτητα 
μέτρα ασφαλείας δια την διαφύλαξιν των εκθεμάτων 
και την προστασίαν των από κάθε κίνδυνον και κλοπήν. 

Άρθρον 6 

Δεν επιτρέπεται η απομάκρυνσις κειμηλίων από το 
Μουσείον. Επιτρέπεται κατ' εξαίρεσιν μόνον εις ειδικός 
περιπτώσεις με ητιολογημένην ομόφωνον απόφασιν 
της Διαχειριστικής Επιτροπής, εγκρινομένην υπό του 
Μητροπολιτικού Συμβουλίου της Ιεράς Μητροπόλεως 
Χίου, Ψαρών και Οινουσσών. 

ΚΕΦΑΛΑΙΟΝ Γ' 

Πόροι, περιουσία του Μουσείου 

και διαχείρισις αυτών: 

Άρθρον 7 

Πόροι του Εκκλησιαστικού Μουσείου είναι: 
α. Αι επιχορηγήσεις Δήμων, Οργανισμών και Νομικών 
Προσώπων Δημοσίου ή Ιδιωτικού Δικαίου. 

β. Αι επιχορηγήσεις του Ελληνικού Δημοσίου και της 
Ευρωπαϊκής Ενώσεως. 

γ. Αι διατιθέμενοι υπέρ αυτού, εκ μέρους ιδιωτών, κλη- 
ρονομίαι, κληροδοσίαι και δωρεαί. 

δ. Πάν νόμιμον έσοδον μη προβλεπόμενον από τον 
παρόντα Κανονισμόν και μη απάδον προς την διδασκα¬ 
λίαν και το ήθος της Ορθοδόξου Εκκλησίας. 

Άρθρον 8 

Οι πόροι του Εκκλησιαστικού Μουσείου διατίθενται: 
α. δια την συντήρησιν των κειμηλίων του Μουσείου, 
β. δια την εκτέλεσιν έργων εξωραϊσμού και συντηρή- 
σεως των εγκαταστάσεών του, 
γ. δια τας δαπανάς κλιματισμού και φωτισμού του 
Μουσείου, 

δ. δια την αγοράν, εξ ιδιωτών ή νομικών προσώπων, 
κειμηλίων, προς εμπλουτισμόν του. 

ΚΕΦΑΛΑΙΟΝ Δ' 

Βιβλία - Προσωπικόν - Γενικαί Διατάξεις 

Άρθρον 9 

Το Μουσείον τηρεί ηριθμημένα και τεθεωρημένα 
υπό του Σεβ. Προέδρου της Διαχειριστικής Επιτροπής, 
τα εξής βιβλία: α) Βιβλίον Πρακτικών Συνεδριάσεων, β) 
Πρωτόκολλον αλληλογραφίας, δ) Βιβλίον Μητρώου κει¬ 
μηλίων, εις το οποίον γίνεται πλήρης περιγραφή αυτών. 
Τα στοιχεία των ανωτέρω Βιβλίων δύνανται να καταχω- 
ρούνται και εις ηλεκτρονικήν μορφήν. 

Άρθρον10 

Δια την αντιμετώπισιν των αναγκών λειτουργίας του 
Μουσείου δύναται να ορίζεται Επιστημονικός Συνερ¬ 
γάτης και Επιμελητής, ειδικός επιστήμων, κατά προτί- 
μησιν πτυχιούχος θεολογίας ή Ιστορίας - Αρχαιολογίας, 
ο οποίος δύναται να είναι και έν εκ των μελών της Δια- 

χειριστικής Επιτροπής.Τα καθήκοντα αυτού τυγχάνουν 
τιμητικά και άμισθα. 

Άρθρον 11 

Ο Επιστημονικός Συνεργάτης - Επιμελητής, μεριμνά 
δια την καλήν λειτουργίαν του Μουσείου, τη μελέτην, την 
προβολήν και τον εμπλουτισμόν των κειμηλίων αυτού, 
εισηγείται προς την Επιτροπήν επί παντός θέματος, το 
οποίον αφορά εις το Μουσείον και εις τάς δραστηριό¬ 
τητας αυτού. Επίσης είναι υπεύθυνος δια την καταγρα¬ 
φήν και μελέτην του υλικού του Μουσείου, τηντήρησιν 
του Βιβλίου Μητρώου Κειμηλίων και την υποδοχήν των 
επισκεπτών. 

Άρθρον12 

Τό Μουσείον διαλύεται κατόπιν αποφάσεως της Διαρ¬ 
κούς Ιερός Συνόδου και εγκρίσεως υπό της Ιερός Συνό¬ 
δου της Ιεραρχίας, τη προτάσει του Μητροπολίτου Χίου, 
κατόπιν ομοφώνου και ητιολογημένης αποφάσεως της 
Διαχειριστικής Επιτροπής. 

Εις περίπτωσιν διαλύσεως του Μουσείου τα κειμήλια 
παραδίδονται εις τον Ιερόν Ναόν Αγ. Νικολάου Καρδα- 
μύλων. 

Άρθρον13 

Αρμόδιον δια την ρύθμισιν παντός θέματος μη προ- 


βλεπομένου υπό του παρόντος είναι το Μητροπολιτικόν 
Συμβούλιον της Ιερός Μητροπόλεως Χίου, Ψαρών και 
Οινουσσών. 

Άρθρον14 

Η ισχύς του παρόντος Κανονισμού άρχεται από της 
δημοσιεύσεωςτου διά της Εφημερίδοςτης Κυβερνήσε- 
ως. Δημοσιεύεται, επίσης, και διά του επισήμου Δελτίου 
«ΕΚΚΛΗΣΙΑ» της Εκκλησίας της Ελλάδος. 

Άρθρον15 

Εκ της δημοσιεύσεως του παρόντος Κανονισμού δεν 
προκαλείται δαπάνη εις βάρος του Προϋπολογισμού της 
Ιερός Μητροπόλεως Χίου, Ψαρών και Οινουσσών και του 
Ιερού Ναού Αγίου Νικολάου Καρδαμύλων. 

Ο παρών Κανονισμός να δημοσιευθή εις την Εφημε¬ 
ρίδα της Κυβερνήσεως και εις επίσημον δελτίον της Εκ¬ 
κλησίας της Ελλάδος «ΕΚΚΛΗΣΙΑ». 

Αθήνα, 9 Μαρτίου 2017 

Ο Πρόεδρος 

Τ Ο Αθηνών ΙΕΡΩΝΥΜΟΣ 

Ακριβές Αντίγραφον 

Ο Αρχιγραμματεύς 

ΤΟ Μεθώνης ΚΛΗΜΗΣ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























